Я кажу студэнтам: “Змяніліся ўмовы, час, і ў вас ёсць магчымасць бываць за мяжой. Вы можаце нават ста ць там нейкімі спецыялістамі, прафесійная мабільнасць будзе пашырацца. І недзе там за сталом абавязкова паўстане пытанне, што гэта за краіна такая — Беларусь. І вы павінны паказаць Радзіму такой, якая яна ёсць, каб іншаземцы ўбачылі, што мы не лыкам шыты. Мы шмат перамагалі, і наша зямля дала свету многа выбітных асоб. Іншаземцаў цяжка здзівіць жылымі кварталамі і нават спартыўнымі збудаваннямі — за мяжой гэтага хапае. А вось калі мы адбудуем як мага больш замкаў, ратуш, то пакажам, што Беларусь — еўрапейская краіна з багатай гісторыяй і культурай, у нас глыбокія карані. І ў замежнага слухача з’явіцца павага, цікавасць”.